ตลาดหุ้นเอเชียลดลงเช้านี้ เหตุวิตกข้อมูลศก.สหรัฐ-นโยบาย “ทรัมป์”
ตลาดหุ้นเอเชียลดลงเช้านี้ เหตุวิตกข้อมูลศก.สหรัฐ-นโยบาย "ทรัมป์"
1 ก.พ. 2560

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ เนื่องจากนักลงทุนยังคงวิตกกังวลหลังจากที่นายโดนัลด์ ทรัมป์ ประธานาธิบดีสหรัฐ ลงนามในคำสั่งเพื่อระงับการเข้าสหรัฐของพลเมืองจาก 7 ชาติมุสลิม
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 18,926.97 จุด ลดลง 114.37 จุด, ดัชนี HSI ตลาดหุ้นฮ่องกงเปิดวันนี้ที่ 23,211.88 จุด ลดลง 148.90 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,075.31 จุด เพิ่มขึ้น 7.74 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,045.94 จุด ลดลง 0.86 จุด
สำหรับตลาดหุ้นจีนและตลาดหุ้นไต้หวันยังคงปิดทำการวันนี้เนื่องในเทศกาลตรุษจีน ส่วนตลาดหุ้นมาเลเซียปิดทำการวันนี้เนื่องในวันประกาศอิสรภาพ (Federal Territory Day)
นอกจากนี้ ภาวะการซื้อขายในตลาดยังได้รับแรงกดดันหลังจากผลสำรวจของ Conference Board ระบุว่า ความเชื่อมั่นของผู้บริโภคสหรัฐลดลงสู่ระดับ 111.8 ในเดือนม.ค. หลังจากพุ่งแตะระดับ 113.7 ในเดือนธ.ค. ซึ่งเป็นระดับสูงสุดในรอบ 15 ปี ด้านนักวิเคราะห์คาดการณ์ไว้ก่อนหน้านี้ว่าดัชนีความเชื่อมั่นผู้บริโภคจะแตะระดับ 113.0 ในเดือนม.ค.